Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 470

i) oszlopban kell kimutatni. A kockázati céltartalékkal nem fedezett (veszteség) leírásnak meg kell jelennie az Szkr. 13. § (6) bekezdése alapján az általános kockázati céltartalék felhasználásainál. A céltartalékok — részletezés szerint kimutatott — változása összesített értékének meg kell egyezni a II. A Eredménykimutatás 42. Céltartalék változás megfelelő sorainak összegével. * Lásd a Függelék IV. rész 8. pontjában szereplő példát. 1998/56. szám IX. A KAMATKOCKÁZAT ELEMZÉS A jelentés célja A táblázatban a kamatozó eszközök és források átárazódási gyakoriságának felmérése segítséget nyújt az eltérések, illetve az ebből eredő kamatkockázat megállapításához. A jelentés kitöltése A táblázatban a részletezés szerint kell a kamatozó eszközöket és forrásokat — forint és deviza bontásban — feltüntetni. A fix kamatozású tételeket a hátralévő lejárat, a változó kamatozású tételeket (kamatok változásának gyakorisága alapján) az átárazódásig hátralévő időszak szerinti oszlopba kell besorolni. Az m) Mindösszesen oszlop tartalmazza a k) forint és az l) deviza összesen oszlopok együttes értékét. Fix kamatozású tételek, azok a tételek, amelyek kamatlába a futamidő alatt nem változik. Ezeket a tételeket a táblában a hátralévő lejáratuknak megfelelő oszlopban kell szerepeltetni. Változó kamatozású tételek, azok a tételek, amelyek kamatlába a futamidő alatt változhat. Ezeket a tételeket a lehetséges legkorábbi átárazódásig hátralévő idő szerinti oszlopba kell kimutatni. Azokat a tételeket, amelyek kamatlába valamelyik alapkamathoz (pl. jegybanki) vagy egyéb viszonyítási alaphoz („benchmark”-hoz) kötötten mozog, a szerződésben meghatározott átárazódási periódushoz képest számított hátralévő idő szerinti oszlopba kell besorolni. Azokat a tételeket, ahol nem alapkamathoz kötötten, de a hitelintézet a szerződésben határozza meg az átárazási (kamatváltoztatási) periódust, szintén az átárazódási periódushoz képest számított hátralévő idő szerinti oszlopba kell feltüntetni. Azokat a tételeket, melyekhez átárazási periódust a szerződés nem köt ki, és a hitelintézet a kamatmozgásoknak megfelelően szabadon változtathatja a kamatlábat, a 0—30 napos oszlopba kell besorolni. A kamatozó eszközök és források részletezése a főbb mérlegcsoportok szerint történik. Az Értékpapír sorok csak a kamatozó értékpapírokat tartalmazzák, a Hitelek sorokba kerülnek besorolásra az egyéb kamatozó követelések, így a pénzügyi lízing is. Az 1. Kamatozó eszközök sorban összegzett értékekből ki kell vonni a 2. Kamatozó források sorokban összesített értékeket és a 3. Különbség sorban oszloponként előjelhelyesen kell beírni. Ez a sor megmutatja, hogy a hitelintézet a kamatváltozások szempontjából forrás-érzékeny (negatív érték) vagy eszköz-érzékeny (pozitív érték), illetve az érzékenység mértékét. A mérlegen kívüli ügyletek részletezésénél is csak azokat az ügyleteket kell besorolni, amelyeknél kamatkockázat felmerülhet (alapja kamatozó eszköz, illetve forrás). A 61. Nettó pozíció az adott időintervallumra (időoszlopra) számított értéket tartalmazza. Kiszámításához a 3. Különbség sor eredményéhez a 4. Mérlegen kívüli követelések összegét hozzá kell adni, míg az

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes